Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 72/15)

Obvestilo se objavi v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„SOAVE SUPERIORE“

Sklicna številka: PDO-IT-A0473-AM04

Datum sporočila: 2. december 2019

OPIS ODOBRENIH SPREMEMB IN RAZLOGI ZANJE

1. Uradna sprememba

Opis in razlogi

Opis

Dodana je beseda „Garantita“ (zajamčena) v „Denominazione di Origine Controllata“ (kontrolirana označba porekla).

Razlog

Gre za popravek tiskarske napake v prejšnji specifikaciji proizvoda, da se pravilno navede posebni tradicionalni izraz, ki ga Italija uporablja za označevanje proizvodov vinske trte z ZOP.

2. Gojitvene oblike vinske trte

Opis in razlogi

Gojitvenim oblikam vinske trte sta bili dodani ženevska dvojna zavesa (GDC – Geneva double courtain) in latnik v vseh svojih različicah, navedeno je bilo največje število očes na hektar in črtan sklic na ministrsko uredbo z dne 11. julija 2005, pri čemer je odstavek:

„Za zasaditve, ki so bile opravljene po začetku veljavnosti ministrske uredbe z dne 11. julija 2005, se morajo uporabljati izključno enojne špalirne gojitvene oblike. Za zasaditve, ki obstajajo na dan začetka veljavnosti te specifikacije proizvoda, se vinske trte lahko trte gojijo v obliki veronskega latnika s tradicionalno rezjo, ki zagotavlja odprt prostor .“

nadomeščen z odstavkom:

„Vinske trte se moraj gojiti v obliki špalirja ali ženevske dvojne zavese ali latnika v vseh njegovih oblikah, pri čemer je treba zagotoviti odprt prostor med vrstami ali v posamezni vrsti, da količina očes ni večja od 50 000 očes na hektar v vseh gojitvenih sistemih vinske trte.“.

Razlogi

Ta sprememba ustreza potrebi po prilagoditvi specifikacije proizvoda novi dinamiki razvoja sodobnejših in inovativnejših sistemov gojenja (zlasti različnih novih oblik latnika) in potrebi, da se z agronomskega vidika odgovori na podnebne spremembe.

Ta sprememba se nanaša na člen 4(3) specifikacije proizvoda in ne spreminja enotnega dokumenta.

3. Navajanje dodatnih geografskih enot pri označevanju vin z ZOP „Soave Superiore“

Opis in razlogi

Opis

Pri vinih z ZOP „Soave superiore“ je dovoljeno sklicevanje na dodatne geografske enote, ki so manjše od območja proizvodnje označbe, se nahajajo istem območju proizvodnje in so navedene na določenem seznamu, pod pogojem, da se proizvod vinificira ločeno in je posebej naveden v letni prijavi pridelave grozdja.

Razlogi

Namen sklicevanja na manjše geografske enote posebnega ugleda, ki se nahajajo na zamejenem območju proizvodnje in so lokalizirane po skrbnem določanju namembnosti zemljišč, je bil bolje opredeliti izvor vina in s tem okrepiti njegovo povezavo z ozemljem.

Ta sprememba se nanaša na člen 7 specifikacije proizvoda in oddelek 1.9 (Dodatni pogoji) enotnega dokumenta.

4. Informacije o gojitvenih oblikah vinske trte

Opis in razlogi

Opis

Ker so se dodale gojitvene oblike vinske trte, je bil stavek:

„Zaradi tega imamo možnost ovrednotiti stare vinske trte, ki se gojijo v obliki klasičnega veronskega latnika, pri novih nasadih pa v obliki špalirja.“

nadomeščen z naslednjim stavkom:

„Torej imamo možnost ovrednotiti stare vinske trte, ki se gojijo v obliki klasičnega veronskega latnika in njegovih nadaljnjih razvojnih oblik, v špalirju ali z dvojno ženevsko zaveso.“

Razlogi

Ta sprememba izhaja iz uvedbe dodatnih gojitvenih oblik vinske trte v odstavku 3 člena 4 specifikacije proizvoda.

Ta sprememba se nanaša na člen 9 specifikacije proizvoda in ne spreminja enotnega dokumenta.

ENOTNI DOKUMENT

1. Ime proizvoda

Soave superiore

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Opis vina

„Soave superiore“, tudi v različici „riserva“ in „classico“

Vina so slamnato rumene barve, ki je včasih intenzivna z možnimi zelenimi in zlatimi odtenki; širokega in značilnega cvetnega vonja; polnega in lahno grenkljatega okusa. V vinih, ki so zorela v lesu, je lahko okus izrazitejši in trajnejši, tudi z notami vanilje.

Najmanjši volumenski delež skupnega alkohola: 12 vol. % (12,5 za izraz „riserva“); najmanjši ekstrakt brez sladkorja: 19,0 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 4,5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

JIH NI.

b. Največji donosi

„Soave superiore“, „Soave superiore riserva“, „Soave superiore classico“

70 hektolitrov na hektar

6. Razmejeno geografsko območje

Grozdje za proizvodnjo „Soave superiore“ se prideluje na območju, ki v celoti ali delno vključuje ozemlje občin Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara. San Giovanni Ilarione, Cazzano di Tramigna, Colognola ai Colli, Caldiero, Illasi in Lavagno v pokrajini Verona. Za proizvodnjo „Soave superiore“ classico je območje opredeljeno v členu 3(B) specifikacije proizvoda. Natančna razmejitev območja označbe je določena v členu 3 specifikacije proizvoda.

7. Glavne sorte vinske trte

Chardonnay B.

Trebbiano di soave B. - trebbiano

Garganega B.

8. Opis povezave

„Soave superiore“

Mineralne snovi v bazaltnih tleh na območju imajo poseben vpliv na vrenje grozdnega mošta, pridobljenega iz grozdja garganega in trebbiano di soave, kar da tem vinom značilen mineralen okus. Tradicionalni sistemi gojenja v obliki veronskega latnika omogočajo dobro zrelost grozdja in njegovo zdravje, ki sta bistvenega pomena za doseganje srednje visoke vsebnosti sladkorjev in dobro uravnoteženost kislin, kar je posebnost tega proizvoda. „Soave superiore“ je pomembno vino, ki po specifikaciji proizvoda zahteva nekaj mesecev donegovanja pred dajanjem v prodajo, zato da se izboljšata njegova struktura in razvijejo arome.

9. Bistveni dodatni pogoji (pakiranje, označevanje, ostale zahteve)

Stekleničenje na območju

Pravni okvir:

nacionalna zakonodaja

Vrsta dodatnega pogoja:

stekleničenje na razmejenem geografskem območju

Opis pogoja:

V skladu s členom 8 Uredbe (ES) št. 607/2009 se mora stekleničenje ali pakiranje vina s kontrolirano in zajamčeno označbo porekla „Soave superiore“ izvajati na upravnem ozemlju pokrajine Verona, kot je določeno v specifikaciji proizvoda, za zaščito kakovosti in slovesa ter jamčenje porekla in učinkovitost pregledov.

Uporaba dodatnih geografskih enot

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Pri označevanju in predstavitvi vin „Save superiore“ in „Soave superiore classico“ so lahko navedene naslednje dodatne geografske enote:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14703

(1) UL L 9, 11.1.2019, str. 2.